A NETFLIX SOROZATA
Vegyük át a helyzetet!
A fejemen zsák, nehogy tájékozódhassak,
a kezem gúzsba kötve, elszorítva a keringésem,
és sejtelmem sincs, hogy vajon túlélem-e.
Ilyen a kedvemre való buli.
Ki merészel belső szentélyünkbe törni?
Leveheted a maszkot, Bianca.
Így csapódtak reményeim a keserű csalódás sziklafalának.
Nem elmebeteg gyilkos az ellenségem,
hanem egy rakás gimis suttyó.
Várj, jobban néztél ki benne!
- Hogy jöttél le ide? - Rowan révén.
Bal zseb.
A vízjelet megtaláltam a Poe-szobron.
- És megoldottam a rejtvényt. - Rejtvény?
Azt hittem, elég csettinteni.
Szétveti a fejed az ész.
A Nadragulyák egy elit klub. Az eliten van a hangsúly.
Tetőbulikat tartunk, kempingezünk, néha éjjel pucéran fürdünk.
Yoko hobbiból mixerkedik.
Isteni a virgin mojitója. Nagyot tud ütni.
Hűha! Azért aludni is szoktatok?
Úgy hallottam, hogy a Nadragulyák feloszlottak.
A csoport bukta az engedélyét, amikor 30 éve meghalt egy normi gyerek.
De sok a jómódú öregdiákunk,
ezért Weems szemet huny, amíg nem kavarunk nagy port.
- Mint Rowan? - Azt a balfácánt már tavaly kidobtuk.
A kérdés az, hogy vele mit kezdünk.
A könyvtárba csak tagok léphetnek be.
- Én azt mondom, eskessük fel. - Mi?
A szülei tagok.
Mindazok után, amit a Poe Kupán művelt, teljesen kizárt!
Nem akarunk nagy port kavarni, ő meg egy tornádó.
Csak mert legyőztelek a saját pályádon? Ne fáraszd magad!
Eszem ágában sincs belépni.
Komolyan nemet mondasz?
Hát nem hihetetlen?
Oldozd el!
Már öt perce leszedtem.
Kérsz még egy monoklit?
Az ilyen amatőrök keltik rossz hírét az emberrablásnak.
III. FEJEZET „BÁNAT VAGY ELLENSÉG”
Nyomozásom megannyi szálából akár halotti leplet is szőhetnék.
Továbbra sem sejtem, hogyan támadhatott fel Rowan,
és mit keres az a szörny az erdőben.
De jelenleg ez a könyv érdekel a legjobban.
Ha én okozom majd a Nevermore vesztét,
akkor kérdés,
hogy miért osztozom egy telepessel az apokalipszisen.
Pontban tízkor minden diák jelentkezik az önkéntes munkára,
amit egy órakor közösségi ebéd követ.
Mint tudják, az idei városnapon sor kerül egy különleges eseményre is.
Egy vadonatúj szobrot avatunk fel a főtéren,
ahol a Nevermore diákjai is előadnak majd.
Mivel az iskolát képviselik, remélem, hogy a legjobb arcukat mutatják majd.
- Igen. - Ez az!
Igen! Enyém a Telepespark!
Szót értek az emberekkel és szeretem a színjátszást,
szóval tök evidens volt. Te mit kaptál?
Uriah's Heap, bármi is az.
Az egy fura és para régiségbolt. Neked tetszeni fog.
Nagyon szorítok, hogy együtt legyek Ajaxszel.
Basszus, mehetek a Szélkakasba.
Hallod, cseréljünk! Cserélj velem!
Wednesday, ne aggódjon a csellója miatt!
Délután a főtérre szállíttatom.
A csellómat?
A minap este hallottam a tetőszerenádját.
Nagyon ügyes.
Elintéztem, hogy a jerichói középiskola zenekarát kísérje az ünnepségen.
Bizonyára nem jelent nehézséget eljátszania egy vidám Fleetwood Mac-dalt.
Csak ha utána felakasztanak boszorkányságért.
TELEPESPARK ISKOLABUSZ
- Miért bámulod az üres falat? - Tavaly nem volt üres.
Azért duzzogsz, mert nem léptem be a klubodba?
Rizikót vállaltam érted.
Ugyan! Én csak ágyútöltelék vagyok a hidegháborútokban Biancával.
- Van fontosabb dolgom is. - Például?
Előkerítem a szobatársadat kinyíró szörnyet.
De hiszen Rowant kicsapták!
- Láttuk elmenni. - Beszéltél vele azóta?
Párszor írtam neki, de nem válaszolt.
Gondolom, el akarja felejteni a Nevermore-t.
Vagy meghalt.
Miért érdekel annyira? Nem is ismered.
És téged miért nem érdekel?
Engem hiába próbálnak lekoptatni mindenféle ürügyekkel, nem adom fel.
Remek, már a lopást is beírhatod az önéletrajzodba!
Nem értem, mitől fontos egy régi nadragulyás napló.
Amikor tegnap mutattam, nem tűntél meglepettnek.
Láttad már, ugye?
Igen, pár nappal az Aratási Fesztivál előtt.
Rowan asztalán, kinyitva. Azt hittem, ellopta, miután kirúgtuk a klubból.
Amikor rákérdeztem, eléggé idegbajosan reagált.
- Hihetetlen… - Fogd be!
- Hogyan? - Megőrültél!
A falnak repített telekinézissel.
Igen.
Honnan tudod?
Kitaláltam.
Fura, hogy benne vagy. Ez a könyv van vagy 30 éves.
És mit keres Crackstone a képen?
Te tudod, ki az?
Joseph Crackstone.
Jericho alapító atyja.
Fontos figura erre.
Nézd csak!
Ő az.
- Seriff! - Igen?
Emlékszik Lucas fiamra?
Még szép. A múlt héten láttam a Szélkakasban a haverjaival.
Indulok dolgozni.
Hé, ne keveredj bajba, értetted?
Ne legyen ennyire lelkes!
Még elhiszik a kölykök, hogy szívesen látjuk őket.
Jár valami az erdőben, amihez köze van az iskolának.
Ugyan már, ne vádolja folyton a Nevermore-t!
Tudja, mennyire függ tőlük Jericho.
Mit gondol, ki fizeti az utakat, a parkokat meg a maga bérét?
Én csak a munkámat végzem, a városra vigyázok, főnök.
Ne prédikáljon nekem, Donovan!
Mielőtt polgármesterré választottak, azt a jelvényt én viseltem, emlékszik?
Akkoriban nem rajongott így a történelmünkért.
Ami jó az üzletnek, az jó Jerichónak.
Főleg, ha a Telepespark az üzlet.
Hé!
Keresse meg, és intézze el azt a medvét!
Rendben, mindenki foglaljon helyet! Különleges bejelentenivalónk van.
Üdvözöljük a Nevermore Akadémiát!
Jericho minden lakója nevében mondhatom,
hogy rendkívül nagy örömmel látjuk ma itt önöket.
A nagylelkűségük és a munkájuk igazán… sokkoló!
Jól van, egy órakor ebéd ugyanitt. Jó mulatást!
Enid!
Cseréljünk feladatot!
Ne már! A Uriah's Heap nem nekem való!
Vészhelyzet. Látnom kell a Telepesparkot.
De ez nem igazságos csere!
Miért tölteném az egész napot valami vacak gagyiboltban?
Mert Ajax is ott lesz. Izé megleste, hová osztották be.
- De ha nem érdekel… - De!
Úristen, köszike! Csúcs vagy!
TELEPESPARK ÜDV NÉKTEK, TELEPESEK!
Isten hozta a Telepesparkban!
Boszorkányperek mindennap!
Kettőkor és négykor!
Hé, ember! Asszony!
Szia, Wednesday! Csinálunk Zümmögők-csoportképet?
Akkor nem.
Adjon isten, nevermore-i ifjak!
Arlene asszonyság vagyok, egy igazi Ő. T.
Azaz őstelepes.
Kegyeskedjenek berregőre állítani a távíróikat, és siessenek,
mert mindjárt visszautaznak az időben az Úr 1625. évébe,
amikor a telepesek megérkeztek Jerichóba.
Ímhol!
Ez itt a községháza.
Odabent emléktárgyakat tekinthetnek meg
Jericho közkedvelt és szent életű alapítójától,
Joseph Crackstone-tól.
Mellette pedig az árnyékszék, az első nemsemleges mosdó Amerikában.
Kérdésem vagyon.
Tedd hát fel, gyermekem!
A községházán milyen tárgyak vannak Joseph Crackstone-tól?
Az egy kincsesbánya!
Eredeti szerszámok, terítékek, sőt, a Crackstone család ágytálja is ott van!
Csodásan hangzik. Ott szeretnék dolgozni.
Nem megy, a kiállítás felújítás alatt áll.
Ma mindannyian a Telepespark szívében dolgoznak majd.
ÓDON CUKRÁSZAT ALAPÍTVA: 1955
„Ódon cukrászat”?
Vagy inkább instant cukorbaj.
Önkéntesek, hegyezzék fülüket!
Szerény közösségünkben a karamell az életadó erő.
És aki kóstol, az vesz is,
úgyhogy öltözzenek át, és tegyék büszkévé ősatyáinkat!
Ez turistaelnémításra van?
Szerintem halott.
Látod a keréknyomokat a farkán?
Egy helyi művész találta szegénykét a 22-es úton.
Azt állítja, hogy valaki képes elgázolt állatokból ilyesmiket készíteni?
Viszik, mint a cukrot.
Van a drágáknak egy komplett részlegük, mókussal, borzzal, kígyóval
és a kedvencemmel…
a főzőcskéző görénycsaláddal.
Übercukik.
Hasznossá tennétek magatokat?
Rájuk férne egy alapos fésülés, felfrissül tőle a bundájuk.
Talán megoldható, ha…
megvolt a kávészünet.
Ugye, Ajax?
Aha, átugrunk a Szélkakasba. Hozzunk magának valamit?
Minek fizetni azért a túlárazott hipszterlöttyért?
Főzök csagát.
Saját keverék.
Gombatea.
Magam szedtem mindet.
Úgyhogy ti csak fésüljetek! Nagyon finom lesz.
- Rendben. - De jó!
- Finom. - Szívesen.
Kóstolják meg az eredeti telepeskaramellát,
melyhez elnyomott amazonasi őslakosok biztosítják a kakaóbabot.
Tessék?
A bevételeket az amerikai történelem szánalmas kifehérítésére fordítjuk.
A karamellát amúgy még további 258 évig nem találták fel.
Érdekel valakit?
Nem.
Micsoda mohó kis korcs!
Légyszi, vissza kell mennem a…
Pfuj, haver!
Ide gyere!
Befelé!
Üdv, telepesek!
- Engedd el! - Te is a kalodába vágysz?
Nem emlékszel, mi történt a legutóbb?
Kapd el!
Még mindig itt vagytok?
Nem hiányzik még egy balhé apámmal.
Ne! Várjatok!
Lucas!
Meg kell mosakodnod.
SZÉLKAKAS KÁVÉHÁZ
Weems igazgatónő!
Úgy látom, újabb sikeres városnap elé nézünk.
És…
köszönöm a nagylelkű adományt az újraválasztási kampányomra.
Tekintsük ezt folyamatos együttműködésünk zálogának!
Úgy tűnik, mindenki a feladatát végzi.
Egyelőre problémamentesen.
Walker polgármester úr, bemutatom Marilyn Thornhillt.
Az együttélés jegyében ő az első normi tanítónő a Nevermore-ban.
Részemről a megtiszteltetés.
Nem találkoztunk mi már?
Hivatalosan nem, de minden reggel látom itt.
Mindig ott üldögél hátul, amikor jövök a matcha lattémért.
Tudtam én.
Miss Thornhill, kérem, tájékoztasson majd, különösen a copfos újoncunkat illetően.
Rendben.
Engem még sosem védett meg senki.
A zümmögők összetartanak.
Lehet, hogy ez megdöbbentő,
de nincsenek barátaim.
Az öcsémre emlékeztetsz,
csak téged nem akarlak folyton megfojtani.
És most gyere!
Többet akarok tudni Crackstone-ról.
Betörünk a községházába.
- A fogszabályzódat! - Mi? Minek? Neked jó a fogad.
Enidé persze jobb és fehérebb, de…
Ide vele!
És ha Arlene asszony meglát?
Kaptártörvény. Tagadj le mindent!
Nem is ez a kaptártörvény!
Mitől olyan nagy szám ez?
Ezen a helyen tutira a karamell a legjobb.
Ne beszélj! Őrködj!
A nagymamám azt mondta, a titkok olyanok, mint a zombik.
Senki sem viszi őket sírba.
Azt nem tudom, hogy Crackstone mit titkol,
de úgy sejtem, a múltban lelek rá a jövőmet illető válaszokra.
„A régi községháza, 1625.”
Izé, ez a lány volt a látomásomban!
Még a könyve is ugyanaz.
Ezt a feketét fogta a kripta előtt is.
Halihó!
Ama sötét szemű és savanyú képű nevermore-os nővérkéd
vajh hová tűnhetett?
Mármint Wednesday Addams?
Ahogy ismerem, bizonyára tilosban jár valahol.
Ez az a könyv!
„Codex Umbrarum.”
Azaz Árnyak könyve, latinul.
Csodás. Nem igazi.
Nem tudom, ki az az Etsy, de tuti nem kitaszított telepes.
Mégis mi a rossebet keresel itt, kisasszony?
Arlene asszony! Hogy s mint?
Hogy s mint, bizony!
Kihirdettem, hogy a községházát felújítják.
Tudom, hogy hallottad vala.
Mondtam, hogy nyitva volt az ajtó, és nagyon érdekel téged Crackstone.
Igen. És ez a vitrin szintén nyitva volt.
- Az egy másolat. - Nem mondja!
Az eredetit egy hónapja ellopták a kétórai boszorkányper alatt.
Talán nem is volt itt más eredeti tárgy, mégis elkérnek 29,95 dollárt a jegyért?
Vigyázz a nyelvedre!
Máshová helyezlek titeket.
Mentek karamellt köpülni.
Hol van a festményen szereplő, eredeti községháza?
Honnan a fenéből tudjam?
Áprilisban költöztem ide Scottsdale-ből.
URIAH'S HEAP RÉGISÉGÜZLET
Segíthetek?
Ettől borsódzik a hátam.
Nem is tudom.
Szerinted működhet valaha mókus és patkány között?
Hisz totál más fajok.
Aha, persze.
Abszolút.
Miért ne? Több a közös bennük, mint hinnéd.
A legtöbben félnek tőlük, vagyis egyedül állnánk… állnának
a világgal szemben.
Ez… mély volt.
Hallod, amúgy nagyon bejött,
ahogy a Poe Kupán szétkarmoltad a csónakunkat.
Vagány húzás volt.
Köszi. Nem haragszol, mert vesztettetek?
Xaviernek tettem szívességet.
Jó haver, de görcsösen nyerni akar.
Laza srác lehet.
Van egy sötétebb oldala, amit kevesen látnak.
Szerintem azért, mert híres az apja.
Az nagy teher.
Vágod, hogy még sosem beszélgettünk ennyit?
A medúzák nem szoktak barátkozni.
Nem akarok senkit véletlenül kővé változtatni.
Engem simán kővé változtathatsz.
Hisz ideiglenes.
Tényleg?
Nem viccelsz?
Tökre nem!
Arra gondoltam, hogy este kilopózom az üvegház mögé.
Állítólag kék hold lesz.
Ami csak 23 évente fordul elő, vagy ilyesmi.
Onnan biztos halálos a kilátás.
Király. Érezd jól magad!
Amúgy az megvan, hogy sokan smárolni járnak oda?
- Lehet, hogy ciki lesz. - Ajax!
Én egész délelőtt flörtöltem, célozgattam, cukiskodtam
a döglött állatok fésülése közben, hogy végre randira hívj!
Szóval erről volt szó.
Nem is értettem, mit fésülted annyit az oposszum farkát.
Szóval taliznál este az üvegház mögött?
Igen!
Igen, így van!
Te, Ajax, segíts már a kirakatba tenni a borz fogorvost!
Igen!
Végre megkérdezte!
Azt hittem, a Telepesparkban leszel.
Eljöttem, míg ép ésszel tehettem.
Igen?
Kérsz kávét?
Ez is szuper ebben a csodás melóban.
Tylert keresem.
- Mondtam, hogy ő gáz. - Kétszer is.
De az én dolgom, hogy kivel beszélek.
Csengettél?
- A szokásosat? - És segítséget.
Ismered az eredeti községházát az 1600-as évekből?
Szerinted megvan még?
A Cobham-erdőben van a rom, ami maradt belőle.
Mutasd!
Itt, de ez egy lepukkant hely.
Házfoglalók és narkósok lógnak benne.
Apám néhány hetente kitakaríttatja.
Miről van szó?
Semmiről.
Kezd a mániád lenni ez az erdei szörny.
Jobb lenne, ha pónikért és fiúbandákért lennék oda?
Kösz a segítséget.
Figyu, azokat a romokat elég nehéz megtalálni.
Ma délután megmutathatom. Kettőkor végzek.
Weems fellógat, kibelez és felnégyel,
ha kihagyom a szoboravatót.
És bár ez remekül hangzik, inkább meghúznám magam.
Amúgy sem szoktam eltévedni a szabadban.
- Ne mondd, hogy cserkész voltál! - Őket megeszem reggelire.
Sőt, egy bácsikámat ezért csukták le.
Én is többre számítottam.
Kihez beszélsz, kislány?
Ha még egyszer kislánynak nevez,
nem garantálom a biztonságát.
Ez az én helyem! Tűnj el!
Izé, kezeld le!
Hé!
Eressz! Szállj le rólam!
Nincs itt semmi.
Ez nem úgy megy, hogy megfogok valamit. A látomásaim spontán történnek.
Előbb festem pinkre a hajam, mint hogy anyámhoz forduljak.
Bebizonyítsam?
Nem.
Semmi.
Fogadok, hogy ettől tisztábban látunk majd!
Olyan kiszámíthatóak, mint egy cápatámadás.
Megégetni!
Égessétek meg!
- Égessétek meg! - Hadd égjen!
Égjen!
Ördögfajzat!
Sátánfattya!
Bestia!
Boszorkány!
Bűnhődj!
Takarodj!
- Boszorkány! - Félre!
Goody Addams!
Bűnösnek találtattál Isten színe előtt.
Boszorkány vagy, egy fúria,
személyesen Lucifer szeretője.
A vétkeidért
ma éjjel égni fogsz,
és felemésztenek a Pokol tüzének örök lángjai.
Ártatlan vagyok.
Te érdemelsz ítéletet, Joseph Crackstone.
Mi éltünk itt előbb,
összhangban a természettel és az őslakosokkal.
De elvettétek a földünket!
Ártatlanokat öltetek, megfosztottatok minket a békétől!
Ti vagytok a szörnyetegek, mindannyian!
Büntesd meg!
Ily démont még sosem küldött a Gonosz!
De én visszaküldelek!
Ne!
Az Ördög förtelmes szolgálói vagytok!
Nem nyugszom, míg meg nem tisztítom az Újvilágot az összes kitaszítottól!
Istentelen bestiák!
Gyújtsátok fel!
Anyám!
Nincs idő, leányom.
Hagyj itt! Mentsd magad!
A padlóhoz láncolt minket.
Nem hagylak itt.
Fuss! Állj bosszút érettünk!
Keresd meg a többieket, mentsd meg a jövőnket!
Kérlek, édes báránykám!
Rohanj, amilyen gyorsan csak bírsz!
Te vagy minden reménységünk.
Nem nyugszik, míg ki nem pusztít minket!
Itt van.
Nincs menekvés számodra!
Láttam őt, Izé!
A lányt a látomásból!
Goody Addamsnek hívják,
és azt hiszem, ő a 400 évvel ezelőtti ősöm.
Biztos az a szakállas fickó az.
Gyerünk!
A szörny egy ember.
Mi a fenét csinálsz?
- A szörnyet követtem. - Láttad?
Itt van? Meg akarsz halni, vagy mi?
Te mit keresel itt?
Hallottam, hogy a régi községházát keresed.
Mázli, hogy pont ideértem.
Egyvalamit megtudtam.
A szörny ember.
Egy idő után emberivé váltak a lábnyomai.
Mutasd meg!
Elmosta őket az eső.
Tudom, mit láttam.
- Próbálok hinni neked. - Kegyes tőled.
Rowannel kapcsolatban igazad lehet.
Miért gondoltad meg magad?
Ma megint írtam neki.
Mondtam, hogy elmehetnénk újra snowboardozni, mint tavaly.
Ezúttal válaszolt, azt írta, nem fér bele neki.
Csakhogy nem is voltatok snowboardozni.
Próbáltam a fura viselkedésének betudni. Nem akartam elhinni, hogy baja esett.
Az álcázás mindig rosszabb a bűnténynél.
Légy őszinte velem!
Miért jöttél el a régi községházához?
Crackstone-nak jártam utána.
Tudni akartam, mi köze van az egészhez.
Próbáltad bevetni az okkult képességeidet?
Honnan veszed, hogy vannak?
Kitaláltam. Mikor jelentek meg?
Úgy egy éve.
Mindig olyan érzés, mintha áramba nyúlnék.
Amit általában élvezek.
Viszont nem tudod irányítani, ami megrémít.
- Apám is médium. - Vincent Thorpe.
Az öcsém rajong érte.
Ahányszor látta a vegasi műsorát, csoda, hogy nem égett a retinájába.
Szóval egy önjelölt mesterrel éltem,
aki esküszik rá, hogy a látomások nem megbízhatóak.
Nem az egész képet mutatják.
Olyan tisztán láttam Crackstone-t, mint most téged.
A községházába terelte és élve elégette a kitaszítottakat.
Tehát szadista seggfej volt.
Négyszáz éve élt, nincs köze a jelenhez.
És ha mégis?
Láttad Rowan rajzát. Crackstone ott állt az udvaron.
Kitaláltál egy mesét, és a látomásaiddal támasztod alá.
- Azt látod, amit látni akarsz. - Kioktatsz az erőmről?
Csak azt mondom, hogy apám ért hozzá,
és szerinte ez a képesség nem a logikán alapul.
Érzelmek váltják ki.
És ha őszinték vagyunk, azokban nem vagy erős.
Rowannek igaza volt.
Valami baj készülődik, és meg kell állítanom.
A szörnnyel kezdve.
Akárki is az.
Azt hittem, nem rémít meg semmi,
amíg nem néztem bele Joseph Crackstone szemébe.
A mennyben vagy a pokolban nem hiszek, a bosszúban viszont igen.
Általában forrón, kínnal kísérve kedvelem,
ám még sosem volt bronzból öntött ellenfelem.
Köszönöm.
Nagy örömmel ünnepeljük városunk történetét,
és a jeles jerichói városatyát, Joseph Crackstone-t.
Ő hitt benne, hogy vidám szívvel és nyitott füllel
a város minden gondja megoldható.
Ezért aztán közösségünk összefogott barátainkkal a Nevermore Akadémiáról,
és emlékművet állítottunk a tiszteletére.
Így Joseph Crackstone emlékezete mindörökké velünk marad!
Kész katasztrófa!
A polgármester őrjöng!
Már azt sem tudom, hány hívást és e-mailt kaptam a városiaktól,
öregdiákoktól és szülőktől, akik velem együtt válaszokat követelnek!
Beállnék inkvizítornak, csak nincs itt a kínzóeszközszettem.
Addams kisasszony, máris vékony jégen sétál.
Nagyon vékonyon!
Az elhunyt skorpióm lelkére esküszöm,
hogy tiszta a kezem.
BENZIN
Lehet, hogy nincs bizonyítékom, de átlátok magán.
Vonzza a bajt.
Ha úgy érti, hogy fellépek a hazugságok, a sok évtizedes diszkrimináció
és a kitaszítottak évszázadok óta tartó megalázása ellen…
- Miről beszél? - Jerichóról.
Egyáltalán minek van itt városnap?
Nem tudja, hogy bántak a kitaszítottakkal? Hogy mi az igazság Crackstone-ról?
De igen.
- Bizonyos fokig. - Akkor miért cinkos az eltitkolásában?
Aki elfelejti a történelmet, újból elszenvedi azt.
Nem értünk egyet.
Ahol ön balsorsot sejt,
én lehetőséget látok.
Talán most helyrehozhatjuk a hibákat,
új fejezetet nyitva normik és kitaszítottak viszonyában.
Semmi sem változott Crackstone óta.
Ugyanúgy gyűlölnek minket, csak émelyítő mosolyokkal leplezik.
- Ha magának nem számít az igazság… - Azt hiszi?
Dehogynem számít.
De a világ nem fekete-fehér, tele van a szürke árnyalataival.
Magának lehet.
De vagy ők, vagy mi írjuk a történetünket. A kettő együtt nem megy.
- De fárasztó maga! - Tudom.
Jó éjt, kisasszony!
Azt érdemes tudnia…
hogy nehezen fáradok.
Ki az ördög van ott?
Túlzás?
Kifolyik tőle a szemem, Enid.
Úgy várom az esti randit Ajaxszel!
Addig sem a délutáni lebőgésre gondolok.
Konkrétan traumát okozott, még táncolni sem mentem.
Micsoda tragédia.
Hogy képes valami beteg állat szabotálni egy ilyen pozitív eseményt?
El fogsz késni.
Szoríts nekem!
Ha összetöri a szíved, átdöföm az övét.
Nem hiszek sem a kötelező önkénteskedésben,
sem a cukormázas történelemben, sem a happy endben,
de legfőképpen
a véletlenekben nem.
Agatha Christie szavaival élve:
egy véletlen csak véletlen,
kettő már nyom,
három pedig bizonyíték.
Ne!
Rowan rajza rólam és Crackstone-ról a jövőben fog valóra válni.
Goody Addams a múltban figyelmeztetett Crackstone-ra.
A szörny pedig itt van a jelenben.
Három véletlen, amelyek kapcsolódnak egymáshoz.
Az a szörny bárki lehet.
A seriff szerint szörnyek csak az iskola falai közt léteznek.
Pedig valójában mindenhol ott vannak.
És néha azok a legveszélyesebbek, akikre a legkevésbé gyanakszunk.
Agyarak és karmok nélkül is rettegést keltenek.
Kivárják a sötétben, míg senki sem figyel.
És akkor lesújtanak.
De nekem nyitva a szemem.
És addig kutakodom, amíg ki nem derítem az igazat.
A feliratot fordította: Marik Gábor